Forslag til

**Vedtekter for Haugaland Hestesport Arena AS i Tysvær kommune**

**§ 1 FIRMANAMN**

Selskapet sitt namn er Haugaland Hestesport Arena AS. Selskapet er eit aksjeselskap

**§ 2 FORRETNINGSKONTOR**

Selskapet sitt forretningskontor er i Tysvær kommune.

**§ 3 FORMÅL**

Haugaland Hestesport Arena AS sitt formål er eigarskap, planlegging, utbygging og drift av Haugaland Hestesport Arena AS. Haugaland Hestesport Arena AS er utan eige økonomisk føremål.

**§ 4 AKSJEKAPITAL**

Selskapets aksjekapital er NOK 50 000 fordelt på 500 aksjar, kvar pålydande

NOK 100. Haugaland Ryttersportsklubb eiger 60 % og Faxi Islandshestforening eiger 40% av aksjane kvar. Om eigarlaga i framtida blir færre, eller fleire, skal årsmøtet, med 2/3 fleirtal, bestemma ny delingsmodell for val av styremedlem og aksjefordeling. Antall medlemmer skal leggast til grunn, slik at den største klubben alltid har fleirtal, likevel aldri slik at ein av klubbane har 2/3 fleirtal aleine.

Meir enn 50% av aksjane i selskapet skal ved stiftinga og til ei kvar tid vere eigd av idrettslag/organisasjonsledd i NIF og/eller kommunar/fylkeskommunar.

**§ 5 BRUK AV ÅRSOVERSKOT**

Eventuelt overskot skal brukast til Haugaland Hestesport Arena AS. Det skal ikkje utbetalast utbytte frå selskapet.

**§ 6 STYRET OG EIGARSKAP**

Haugaland Hestesport Arena AS har eit styre på 6 medlemmar som vert valde med ei tenestetid på 2 år. 4 av styremedlemmane skal veljas av dei to klubbane som eiger aksjar, 2 for kvar klubb. Dei andre styremedlemmane skal veljast av generalforsamlinga.

(Dette tydar at klubbane peiker ut 2 styremedlem kvar, ikkje at det veljast 2 som er medlem i dei respektive klubbane av generalforsamlinga.)

Formann og 1 styremedlem i fellesskap eller 2 styremedlem har rett til lagets signatur. Styret kan gje prokura.

**§ 7 STYRET SI OPPGÅVE**

Styret skal leia Haugaland Hestesport Arena AS i samsvar med vedtektene og vedtak fatta i generalforsamling. Styret er laget si tilsetjingsmynde.

**§ 8 GENERALFORSAMLING**

Ordinært styremøte skal haldast kvart år innan utgangen av mars månad.

Innkalling til generalforsamling vert annonsert på nettsidene til Haugaland Hestesport Arena AS og ved oppslag. Ordinært årsmøte / generalforsamling skal handsame:

1. Godkjenning av årsmelding og rekneskap for kalenderåret
2. Andre saker som er nemnd i innkallinga, eller etter lov som høyrer under årsmøte.

Haugaland Ryttersportsklubb og Faxi Islandshestforening kan kome med forslag om saker som dei ynskjer at årsmøte skal handsame.

Slike saker må vere innkomme skriftleg til styret innan 14 dagar før årsmøte.

**§ 9 VEDTEKTSENDRINGAR**

Endringar i vedtekter skal berre avgjerast i årsmøte. Endringsforslag skal kome fram av innkallinga. For å bli vedteke krev vedtektsendringar 2/3 fleirtal av dei frammøtte.

Vedtektsendringar skal straks sendast til Kulturdepartementet.

**§ 10 ENDRING I EIGARFORHOLD**

Om eit eller fleire av eigarlaga trekk seg ut eller slår seg saman, skal aksjane som høyrer til laget som går ut fordelast likt på dei laga som er att. Om fleire lag sluttar seg til, må desse inngå som medlemmer i ein av dei allereie eksisterande klubbane.

**§ 11 OPPLØYSING AV AS**

Vedtak om oppløysing av laget kan berre gjerast av 2 etterfølgjande årsmøte, som har minst 3 vekers mellomrom.

Gyldig vedtak krev 2/3 – dels fleirtal av dei frammøtte. Ved oppløysing av selskapet skal eigedelane tilkome Haugaland Ryttersportsklubb og Faxi Islandshestforening

**§ 12 AKSJEEIERREGISTRERING**

Selskapets aksjar skal registrerast i aksjeeigarboka.

**§ 13 FORHOLDET TIL AKSJELOVA**

Elles gjeld det til ei kvar tid gjeldande lovgjeving for AS.

Tysvær dd.mm.åååå